Document ID: 31987R4149

ΚΑΝΟΝΙΣΜΟΣ (ΕΟΚ) αριθ. 4149/87 ΤΟΥ ΣΥΜΒΟΥΛΙΟΥ
της 21ης Δεκεμβρίου 1987
για την εφαρμογή της απόφασης αριθ. 2/87 της Μεικτής Επιτροπής ΕΟΚ-Ελβετίας που συμπληρώνει και τροποποιεί το πρωτόκολλο αριθ.^3 περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, με σκοπό να απλουστευθεί η τεκμηρίωση σχετικά με την απόδειξη της καταγωγής
ΤΟ ΣΥΜΒΟΥΛΙΟ ΤΩΝ ΕΥΡΟΠΑΟΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας^(1) υπογράφηκε στις 22 Ιουλίου 1972 και άρχισε να ισχύει την 1η Ιανουαρίου 1973
ότι, σύμφωνα με το άρθρο 28 του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, το οποίο αποτελεί αναπόσπαστο τμήμα της εν λόγω συμφωνίας, η Μεικτή Επιτροπή εξέδωσε την απόφαση αριθ. 2/87 που συμπληρώνει και τροποποιεί το εν λόγω πρωτόκολλο
ότι είναι ανάγκη να τεθεί σε εφαρμογή η εν λόγω απόφαση εντός της Κοινότητας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ίΑρθρο 1
Η απόφαση αριθ. 2/87 της Μεικτής Επιτροπής ΕΟΚ-Ελβετίας εφαρμόζεται εντός της Κοινότητας.
Το κείμενο της απόφασης επισυνάπτεται στον παρόντα κανονισμό.
ίΑρθρο 2
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1987.

Labels: 10
18
3
5